Emgann Koursk

Emgann Koursk, anvet ivez Emgann balegek Koursk, a oa bet un emgann e-kerzh an Eil Brezel-bed war Talbenn ar Reter etre nerzhioù lu an Trede Reich ha re an Unvaniezh Soviedel nepell diouzh Koursk e gevred Rusia e-pad hañv 1943. Un trec'h e oa bet gant ar Soviediz. Emgann Koursk a oa bet an emgann brasañ en istor Mab-den. Dres a-dreñv Emgann Stalingrad a oa bet nebeut mizioù a-raok e vez embannet gant an istorourien e oa bet ur c'hamm-dro er brezel en aerva europat. Bez e oa bet unan eus gwashañ emgannoù an Eil Brezel-bed, unan koustus-tre a-fed tankoù,. Alies e vez kinniget emgann Koursk evel an hini brasañ gant tankoù en Istor met en gwirionez e oa bet Emgann Brody e 1941. Devezh kentañ an emgann d'ar 5 a viz Gouhere, e oa bet an emgann gwadusañ en istor ar brezel aer a-fed niver a nijerezioù pilet. An emgann a oa bet unan taer betek emgannoù kêrel ha gant emgannoù dorn-ha-dorn feuls. Kroget e oa an emgann gant an argadenn alaman Oberiadur brezel Zitadelle (alamaneg: Unternehmen Zitadelle), d'ar 5 a viz Gouhere, gant ar pal da dizhañ balegek Koursk gnat tagadennoù eus an norzh hag ar su war ar memes-tro. Goude ma vije ebt talet an dagadenn alaman en norzh, d'an 12 a viz Gouhere, ar Soviediz a oa kroget gant oberiadur argadenn strategel Koursk ha kroget e oant gant an Oberiadur Kutuzov (rusianeg: Кутузов) o tagañ penn a-dreñv an nerzhioù alaman en norzh. Er su, ar Soviediz a oa bet o kregiñ enep argadannoù kreñv d'ar memes devezh, unan anezho a oa bet mammenn d'un emgann tankoù bras, Emgann Prokhorovka. D'an 3 a viz Eost, ar Soviediz a oa kroget gant un eil bazenn d'an oberiadur strategel e Koursk, pa oa kroget gant an Oberiadur Belgorod–Kharkiv (Oberiadur Polkovodets Rumyantsev, rusianeg: Полководец Румянцев) a-enep d'an nerzhioù alaman e su d'ar balegek. Notennoù ha daveennoù